Document ID: /fineweb-2-swissfilter-quality_10-filterrobots/filtered/02038.jsonl.gz/6703

Uniun Cultura
Rumantscha
Lucerna
Noss’uniun s’engascha ed organisescha eveniments per persunas rumantschas da tut ils idioms a Lucerna e conturn. Cun crear regularmain inscunters per pitschens e gronds vulain nus mantegnair e promover la lingua e la cultura rumantscha per uffants, giuvenils e creschids.
Rumantschas e Rumantschs che abitan dapi plirs onns en la citad da Lucerna.
Nus avain gronda motivazun d’etablir purschidas per nossa cultura e lingua en la diaspora. Per quest intent avain nus fundà l’uniun Cultura Rumantscha Lucerna (CRL) l’onn 2019.
Purschidas per persunas rumantschas a Lucerna e conturn.
Cun crear regularmain inscunters per pitschens e gronds «las muntanellas» vulain nus mantegnair e promover la lingua e la cultura rumantscha per noss uffants e giuvenils.
Per ils creschids vulain nus porscher a partir dal december 2022 la «maisa radunda». Quella ha lieu ina giada il mais, mintgamai l'emprima gievgia saira da las 19.00 a las 21.00. Sche ti has gust da discurrer e dad udir durant duas uras rumantsch alura t’annunzia.